CELEX: 32020R0725
Language: et
Date: 2020-05-26 00:00:00
Title: Komisjoni rakendusmäärus (EL) 2020/725, 26. mai 2020, teatavate kaupade klassifitseerimise kohta kombineeritud nomenklatuuris

2.6.2020   
               
               
                  ET
               
               
                  Euroopa Liidu Teataja
               
               
                  L 170/12
               
            
         KOMISJONI RAKENDUSMÄÄRUS (EL) 2020/725,
         26. mai 2020,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Tolliseadustiku komitee ei ole eesistuja määratud tähtaja jooksul oma arvamust esitanud,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. mai 2020
            
               
                  Komisjoni nimel
               
               
                  presidendi eest
               
               maksunduse ja tolliliidu peadirektoraadi
               
                  peadirektori kohusetäitja
               
               
                  Philip KERMODE
               
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Toode järgmise koostisega (massiprotsentides):
                        süsivesinikud peamiselt parafiinsed ja nafteensed) 94,4
                        n-butüülatsetaat 5,6
                        Toode esitatakse tollile orgaaniliste lahustite seguna värvi, laki ja mastiksi lahustamiseks.
                        Toode esitatakse tollile 210-liitristes vaatides, 1 000 -liitristes mahutites või mahtlastina.
                     
                     
                        3814 00 90 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3814 00  ja 3814 00 90  sõnastusega.
                        Toodet ei klassifitseerita rubriigi 2710 all, kuna orgaaniliste lahustite segusid ja vedeldeid nimetatakse mujal (vt ka kombineeritud nomenklatuuri selgitavad märkused, alamrubriigid 2710 12 11  kuni 2710 19 99 , punkt II.3.h
                        Rubriiki 3814 kuuluvad orgaaniliste lahustite segud ja vedeldid, mis sisaldavad üle 70 % (massiprotsent) naftaõli (vt ka harmoneeritud süsteemi selgitavad märkused, rubriik 3814, esimene lõik).
                        Rubriigi 3814 sõnastus on täpsem kui rubriigi 2710 sõnastus, sest see hõlmab lisaks toote koostisele ka selle kasutust (vt ka harmoneeritud süsteemi klassifitseerimisarvamust 3814.00/3).
                        Seepärast tuleb toode klassifitseerida kui muu orgaaniliste lahustite segu CN-koodi 3814 00 90  alla.